Ńdɔ fɔ́ɔ́ mə̄ndá mə́ bǒd yā Ísraɛ̂l mə́sə mə́ ngáyén Dávid; á Hébron, bɔ́ ai nyé naa: « Bía á bā !» Bǐ nə ai wa esog dzyá. 2A tádigi ábōg Sául a ngábə́ ńkúkúmá wāān, wǎ wāzuzu yǎ wadzóe miǹkán bítá yā Ísraɛ̂l. Ńdɔ Ǹtondôbə a ngádzó ai wa nâ: «Wǎ wāyi bɔ ńnɔ̄ni ayɔŋ dáma Ísraɛ̂l, wǎ wāyi bɔ ńkúkúmá Ísraɛ̂l.» 3Ńdɔ bənyiá bodo mvíe bə́sə̄ yā Ísraɛ̂l bə́ ngákə yén ńkúkúmá á Hébron; ńdɔ ǹkúkúmá Dávid a ngákwí kíŋ ai bɔ́, á Hébron, á mís mə́ Ńtondôbə; bə́ bɛ́dé nye ǹkúkúmá âyɔ̌ŋ Ísraɛ̂l. 4Dávid a ngábə́ ókalǎ bisəb məwóm məlɛ́, ábōg á ngábɛ́d ńkúkúmá. Ńdɔ a ngádzóe á tâŋ mim̀bú mə̄wóm mə́nyii. 5Á Hébron, a dzóé ndâ bod Yúda mim̀bú zamgbál ai ngɔn ésaman. Á Yērúzalɛm a dzóé áyɔ̌ŋ Ísraɛ̂l ásə ai ndâ bod Yúda mim̀bú mə̄wóm mə́lɛ́ ai mílɛ́.